CELEX: 62012CA0361
Language: et
Date: 2013-12-12 00:00:00
Title: Kohtuasi C-361/12: Euroopa Kohtu (kolmas koda) 12. detsembri 2013 . aasta otsus (Tribunale di Napoli eelotsusetaotlus — Itaalia) — Carmela Carratù versus Poste Italiane SpA (Sotsiaalpoliitika — Direktiiv 1999/70/EÜ — Tähtajalise töö raamkokkulepe — Diskrimineerimiskeelu põhimõte — Mõiste „töötingimused” — Siseriiklik õigusnorm, milles töölepingusse õigusvastase tähtajatingimuse lisamise eest ette nähtud hüvitise maksmise kord erineb tähtajatu töölepingu õigusvastasel ülesütlemisel kohaldatavast korrast)

22.2.2014   
            
            
               ET
            
            
               Euroopa Liidu Teataja
            
            
               C 52/16
            
         Euroopa Kohtu (kolmas koda) 12. detsembri 2013. aasta otsus (Tribunale di Napoli eelotsusetaotlus — Itaalia) — Carmela Carratù versus Poste Italiane SpA
   (Kohtuasi C-361/12) (1)
   
   (Sotsiaalpoliitika - Direktiiv 1999/70/EÜ - Tähtajalise töö raamkokkulepe - Diskrimineerimiskeelu põhimõte - Mõiste „töötingimused” - Siseriiklik õigusnorm, milles töölepingusse õigusvastase tähtajatingimuse lisamise eest ette nähtud hüvitise maksmise kord erineb tähtajatu töölepingu õigusvastasel ülesütlemisel kohaldatavast korrast)
   2014/C 52/25
   Kohtumenetluse keel: itaalia
   
      Eelotsusetaotluse esitanud kohus
   
   Tribunale di Napoli
   
      Põhikohtuasja pooled
   
   
      Hageja: Carmela Carratù
   
      Kostja: Poste Italiane SpA
   
      Ese
   
   Eelotsusetaotlus — Tribunale di Napoli — Nõukogu 28. juuni 1999. aasta direktiivi 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta (EÜT L 175, lk 43; ELT eriväljaanne 05/03, lk 368) klausli 4 tõlgendamine — Kohaldamisala — Mõiste „töötingimused” — Direktiivi horisontaalne kohaldamine — Mõiste „riigiasutus” — Põhiõiguste harta artikli 47 ja Euroopa inimõiguste ja põhivabaduste konventsiooni artikli 6 tõlgendamine — Võrdväärsuse põhimõte — Siseriiklik õigus, mis näeb töölepingu ebaseaduslikult tähtaegsena sõlmimise eest ette üldhüvitise perioodi kohta töösuhte lõpetamisest kuni tööle naasmiseni, mis on piiritletud 2,5 kuu töötasust kuni 12 kuu töötasuni, arvestades viimast tegelikku töötasu — Hüvitis, mis on madalam nii hüvitisest, mis on tsiviilõiguses ette nähtud teenusest õigustamatu keeldumise puhuks, kui ka hüvitisest, mis on ette nähtud määramata tähtajaga töölepingu ebaseadusliku lõpetamise korral
   
      Resolutsioon
   
   
               1)
            
            
               Nõukogu 28. juuni 1999. aasta direktiivi 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta lisas esitatud raamkokkuleppe klausli 4 punkti 1 tuleb tõlgendada nii, et sellele võib otseselt tugineda sellise riigiasutuse nagu Poste Italiane SpA vastu.
            
         
               2)
            
            
               Selle tähtajalist tööd käsitleva raamkokkuleppe klausli 4 punkti 1 tuleb tõlgendada nii, et mõiste „töötingimused” hõlmab hüvitist, mida tööandja on kohustatud töötajale maksma töölepingusse õigusvastaselt tähtaja lisamise eest.
            
         
               3)
            
            
               Kuna kõnealune raamkokkulepe ei keela seda, et liikmesriigid kehtestavad tähtajalise lepinguga töötavate töötajate suhtes soodsama kohtlemise kui see, mis on raamkokkuleppes sätestatud tähtajalise lepinguga töötavate töötajate suhtes, siis tuleb selle raamkokkuleppe klausli 4 punkti 1 tõlgendada nii, et see ei kohusta käsitlema ühtmoodi hüvitist, mida makstakse töölepingusse õigusvastaselt tähtaja lisamise eest, ja hüvitist, mida makstakse tähtajatu lepingu õigusvastase ülesütlemise eest.
            
         
      (1)  ELT C 295, 29.9.2012.